RATCH เปลี่ยนชื่อบ.ย่อย “นวนครการไฟฟ้า” เป็น “ราช โคเจนเนอเรชั่น”
RATCH เปลี่ยนชื่อบ.ย่อย "นวนครการไฟฟ้า" เป็น "ราช โคเจนเนอเรชั่น"
4 พ.ย. 2562

บริษัท ราช กรุ๊ป จำกัด (มหาชน) หรือ RATCH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่บริษัทฯได้แจ้งให้ตลาดหลักทรัพย์ฯทราบถึงการซื้อหุ้นบุริมสุทธิ บริษัท นวนครการไฟฟ้า จำกัด ในสัดส่วน 99.97% จากกลุ่มผู้ถือหุ้นเดิม เมื่อวันที่ 20 ส.ค.2562 เพื่อเข้าลงทุนในโรงไฟฟ้า SPP ระบบ Cogeneration ขนาดกำลังการผลิตไฟฟ้าสุทธิ 110 เมกะวัตต์ และกำลังการผลิตไอน้ำ 10 ตันต่อชั่วโมง ซึ่งเป็นโรงไฟฟ้าที่เดินเครื่องเชิงพาณิชย์แล้วตั้งแต่ปี 2556 นั้น
ทั้งนี้ ปัจจุบันบริษัทฯได้เข้าดำเนินการบริษัทดังกล่าวแล้วตั้งแต่วันที่ 1 ต.ค.2562 และเมื่อวันที่ 4 พ.ย.2562 บริษัท นวนครการไฟฟ้า จำกัด ได้จดทะเบียนเปลี่ยนชื่อเป็น บริษัท ราช โคเจนเนอเรชั่น จำกัด ต่อกรมพัฒนาธุรกิจการค้า กระทรวงพาณิชย์เรียบร้อยแล้ว